Vsebina

# Pripomočki za oblikovanje

V dokumentih z besedilom in v dokumentih HTML LibreOffice določa prikaz nekaterih znakov in neposredne kazalke.

Za dostop do tega ukaza ...

Odprite dokument z besedilom, izberite LibreOffice – NastavitveOrodja – Možnosti – LibreOffice Writer/LibreOffice Writer/Web – Pripomočki za oblikovanje.

## Pomoč pri postavitvi

### Poravnava formul na osnovnico

Določa, ali naj bodo predmeti formul programa Math poravnani glede na osnovnico besedila. Če te možnosti ne potrdite, lahko v odstavku predmetom Math spreminjate navpični položaj.

## Prikaži oblikovanje

Določa, kateri nenatisljivi znaki so vidni na ekranu. Aktivirajte ikono Oblikovalne oznake v orodni vrstici Standardno. Prikazani bodo vsi znaki, ki ste jih izbrali na zavihku Pripomočki za oblikovanje.

### Konec odstavka

Določa, ali so prikazana ločila odstavka. Ločila odstavka vsebujejo tudi informacijo o obliki odstavka.

### Delilni vezaji

Določa, ali so prikazani uporabniško določeni delilni vezaji. To so skrita ločila, ki jih vnesete v besedo, če pritisnete tipki Cmd+vezaj(-).krmilka+vezaj(-). Besede z delilnimi vezaji so ločene le na koncu vrstice na mestu, kjer je vstavljen delilni vezaj, ne glede na to, ali je samodejno deljenje besed vključeno ali ne.

### Presledki

Določa, ali naj bo vsak presledek v besedilu prikazan s piko.

### Nedeljivi presledki

Določa, da so nedeljivi presledki prikazani kot siva polja. Nedeljivi presledki niso deljeni na koncu vrstice in jih vnesete s kombinacijo tipk Cmd+dvigalka+preslednicakrmilka+dvigalka+preslednica.

### Tabulatorji

Določa, da so tabulatorska mesta prikazana kot majhne puščice.

### Prelomi

Prikaže vse prelome vrstic, vstavljene s kombinacijo tipk dvigalka+vnašalka. Ti prelomi ustvarijo novo vrstico, vendar ne začnejo novega odstavka.

### Skriti znaki

Prikaže besedilo, ki uporablja obliko znakov »skrito«, kadar je vključena možnost Pogled – Oblikovalne oznake.

### Zaznamki

Določa, da so pokazatelji zaznamkov prikazani. | označuje položaj točkovnega zaznamka. [ ] označuje začetek in konec zaznamka za obseg besedila.

Naslednji kontrolniki se pojavijo le za dokumente programa Writer, ne pa tudi za dokumente HTML.

## Zaščitena območja

### Omogoči kazalko

Določa, da lahko postavimo kazalko v zaščiteno območje, ne moremo pa ničesar spreminjati.

## Neposredna kazalka

Določa vse lastnosti neposredne kazalke.

### Neposredna kazalka

Vklopi neposredno kazalko. To funkcijo lahko vklopite tudi z ikono Vklopi/izklopi neposredno kazalko v vrstici Orodja ali z izborom ukaza Vklopi/izklopi neposredno kazalko v dokumentu z besedilom.

### Vstavi

Določa možnosti vstavljanja za neposredno kazalko. Novi odstavek je lahko pisati ali vstaviti na katerokoli mesto v dokumentu. Položaj določite s klikom tega mesta. Lastnosti novega odstavka so odvisne od izbrane možnosti. Izbirate lahko med naslednjimi možnostmi:

#### Tabulatorji

Če je uporabljena neposredna kazalka, je v novi odstavek dodanih toliko tabulatorskih mest, da je dosežen položaj, kamor ste kliknili.

#### Tabulatorji in presledki

Če je uporabljena neposredna kazalka, je v novi odstavek dodanih toliko tabulatorskih mest in presledkov, da je dosežen položaj, kamor ste kliknili.

#### Presledki

Če je uporabljena neposredna kazalka, je v novi odstavek dodanih toliko tabulatorskih mest, da je dosežen položaj, kamor ste kliknili.

#### Levi rob odstavka

Ko je uporabljena neposredna kazalka, je levi zamik odstavka nastavljen vodoravno na mesto, kamor ste kliknili neposredno kazalko. Odstavek je poravnan levo.

#### Poravnava odstavka

Nastavi poravnavo odstavka, kadar uporabljamo direktno kazalko. Odstavek je poravnan levo, desno ali na sredino glede na to, kam kliknete. Kazalka pred klikom na miško v obliki trikotnika kaže, katera poravnava je izbrana.

Vse možnosti vstavljanja se nanašajo le na trenutni odstavek, ustvarjen z neposredno kazalko.

## Slika

### Zasidraj

Določa privzeto sidro za vstavljene slike. Na voljo so naslednje možnosti:

- Na odstavek

- Na znak

- Kot znak

## Samozaključi

Potrdite to možnost, da Writer samodejno zaobjame izbrano besedilo z oklepaji (), oglatimi oklepaji [], zavitimi oklepaji {} ali narekovaji "", ko pritisnete tipko začetnega znaka. Enostavno izberite besedilo in pritisnite otvoritveni znak, da zaobjamete besedilo tako z začetnim kot zaključnim znakom.

## Meje predmeta

Potrdite to možnost za privzeti prikaz meja predmetov. Meje lahko prikažete ali skrijete tudi z ukazom Pogled > Meje v menijski vrstici.

### Besedilo

Oris obrobe: pokaže rahlo črto, ki nakazuje robove strani.

Oznake za obrezavo: prikaže oznake v ogliščih robnega polja.

### Odseki in okviri

Prikaže meje odsekov in okvirov. Rahla črta nakazuje robove odsekov ali okvirov, ko niso uveljavljene obrobe.

### Tabele

Prikaže meje celic tabele. Rahla črta nakazuje robove celic, ko niso uveljavljene obrobe.