Vsebina

# Iskanje in zamenjevanje v modulu Calc

V preglednicahlahko poiščete besede, formule in sloge. Krmarite lahko od enega rezultata iskanja do drugega ali naenkrat označite vse celice rezultata, nato pa uveljavite drugo obliko ali zamenjate vsebino celic z drugo vsebino.

## Pogovorno okno Najdi in zamenjaj

Celice lahko vsebujejo besedilo ali številke, ki so bile neposredno vnesene, tako kot v dokumentu z besedilom. Vendar pa lahko celice vsebujejo tudi besedilo ali številke, ki so rezultat izračuna. Če celica npr. vsebuje formulo =1+2, bo prikazan rezultat 3. Odločiti se morate, ali želite iskati 1, 2 ali 3.

### Za iskanje formul ali vrednosti

V pogovornem oknu Najdi in zamenjaj lahko določite, ali želite iskati med deli formule ali rezultati izračuna.

1. Izberite Uredi – Najdi in zamenjaj. Odpre se pogovorno okno Najdi in zamenjaj.

2. Kliknite Dodatne možnosti in pogovorno okno se razširi.

3. V seznamskem polju Išči v izberite »Formule« ali »Vrednosti«.

Z izbiro »Formule« boste iskali po vseh delih formul.

Z izbiro »Vrednosti« boste iskali med rezultati izračunov.

Vsebino celice lahko oblikujete na različne načine. Število lahko npr. oblikujete kot valuto, da bo prikazano s simbolom valute. Simbol valute v celici vidite, vendar po njem ne morete iskati. Ti simboli so vključeni v iskanje, ko je aktivirana možnost iskanja Prikaži oblikovano.

### Iskanje besedila

1. Izberite Uredi – Najdi in zamenjaj. Odpre se pogovorno okno Najdi in zamenjaj.

2. Vnesite iskano besedilo v polje z besedilom Najdi.

3. Kliknite Najdi naslednje ali Najdi vse.

Ko kliknete Najdi naslednje, Calc izbere naslednjo celico, ki vsebuje iskano besedilo. Besedilo si lahko ogledate ali ga uredite, nato znova kliknite Najdi naslednje, da se pomaknete na naslednjo najdeno celico.

1. Če ste zaprli pogovorno okno, lahko pritisnete kombinacijo tipk (Cmdkrmilka+dvigalka+F), da poiščete naslednjo celico, ne da bi morali znova priklicati pogovorno okno.

2. Calc preišče trenutni delovni list. Če želite iskati po vseh delovnih listih preglednice, potrdite možnost Vsi delovni listi.

Ko kliknete Poišči vse, Calc izbere vse celice, ki vsebujejo vaš vnos. Tako lahko npr. nastavite vse najdene celice v krepko pisavo ali pa naenkrat uporabite slog celice.

## Krmar

1. Izberite Pogled – Krmar in odpre se okno Krmarja.

Krmar je osrednje orodje za iskanje in izbiranje predmetov.

Uporabite Krmarja za vstavljanje predmetov in povezav iz istega dokumenta ali drugih odprtih dokumentov.

Podobne teme

Uporaba regularnih izrazov pri iskanju po besedilu

Seznam regularnih izrazov

Iskanje in zamenjevanje v Writer-ju